jkorsvik/nowiki_second_scrape_merged huggingface dataset:
Eric Braeden

Eric Braeden (født Hans-Jörg Gudegast 3. april 1941 i Bredenbek i Tyskland) er en tysk-amerikansk skuespiller. Han er best kjent for rollen som Victor Newman i såpeoperaen The Young and the Restless, og han vant en Daytime Emmy Award for rolleskildringen i 1998. Braeden har også spilt Hans Dietrich i TV-serien The Rat Patrol, Dr. Charles Forbin i Colossus: The Forbin Project (1970) og førsteklassepassasjeren John Jacob Astor IV i James Camerons storfilm Titanic (1997). I 2008 hadde han en gjesterolle i situasjonskomedien How I Met Your Mother som Robin Scherbatskys far.
Braeden har vært gift med Dale Russell Gudegast siden 1966, og de har et barn sammen.


== Filmografi (utvalg) ==
1965 – The Man from U.N.C.L.E. (TV-serie)
1966–1967 – Mission: Impossible (TV-serie)
1966–1968 – The Rat Patrol (TV-serie)
1969–1972 – Hawaii Five-O (TV-serie)
1971 – Flukten fra Apeplaneten
1971–1974 – Kruttrøyk (TV-serie)
1980 – The Young and the Restless (TV-serie), pågående
1981 – Charlie's Angels (TV-serie)
1997 – Titanic
2008 – How I Met Your Mother (TV-serie)


== Referanser ==


== Eksterne lenker ==
(en) Eric Braeden på Internet Movie Database 
(sv) Eric Braeden i Svensk Filmdatabas 
(fr) Eric Braeden på Allociné 
(en) Eric Braeden på AllMovie 
(en) Eric Braeden hos Rotten Tomatoes 
(en) Eric Braeden hos The Movie Database
Birgitte Ottesdatter Rosenkrantz

Birgitte Ottesdatter Rosenkrantz til Næsbyholm (født 12. april 1555 på Skærvad Hovedgaard, død 9. september 1588 på Næsbyholm på Sjælland) var en dansk adelskvinne av slekten Rosenkrantz. 
Hun var datter av Otto Ottesen Rosenkrantz til Næsbyholm (–1557) og hustru Ide Mogensdatter Gøye til Skærvad (–1563) og ble oppdratt hos sin moster Birgitte Gøye til dennes død i 1574. Den 18. september 1575 giftet hun seg i København med bror til Tycho Brahe, riksråd Steen Brahe til Knudstrup, og brakte dermed Næsbyholm herregård med inn i ekteskapet. Med ham fikk hun i alt syv barn, deriblant den senere godseier Otte Steensen Brahe (1578–1651) og riksråd Jørgen Steensen Brahe (1585–1661). Hun døde i barselseng på Næsbyholm og ble begravet i et likappel oppført av henne selv og mannen i Næsby kirke, Glumsø. Etter hustruens død valgte Brahe å fraflytte det nyoppførte Næsbyholm.


== Referanser ==
Jyppyrä

Jyppyrä er en fjelltopp på 876 moh. i Nordreisa kommune i Troms og Finnmark.
Fjelltoppen er en del av fjellet Venetvaara, som strekker seg fra Nordkjosen, forbi kommunesenteret Storslett, til Snemyr og Røyelen i Reisadalen.
Venetvaara har tre topper med ordet «Jyppyrä» i navnet: Jyppyrä, Ali-Jyppyrä (nedre) og Yli-Jyppyrä (øvre). Ali-Jyppyrä, eller Hysingjordfjellet (738 moh) ligger i midten og er den nest høyeste toppen etter Jyppyrä. Yli-Jyppyrä er den laveste toppen av disse tre, og ligger øverst mot Reisadalen.


== Navnet ==
Jyppyrä uttales juppu'ræ, og er et kvensk stedsnavn som angivelig betyr 'fjelltopp, topp'. Skrivemåten Jyppyrä har status "godkjent" i SSR. Navnet er på kartblad 1734-4. På norsk skal man ha brukt navnet Rismålskampen el. -tinden om samme topp.
Navnet «Jyppyrä» forekommer også andre steder, bl.a. i Hetta i Enontekis kommune i Nord-Finland.
Venetvaara har form som en hvelvet båt, noe som for eksempel synes godt fra området Paskaputas i Reisadalen. Venetvaara er et kvensk stedsnavn som uttales rett fram, men merk at de to a-ene i «vaara» utgjør en lang -a, i motsetning til norsk hvor det ville blitt en -å. Venet er det kvenske ordet for båt, vaara betyr fjell. Fjellets norske parallellnavn er Båtfjellet.


== Turmuligheter ==
For mange er Jyppyrä et yndet turmål, særlig på sommertid. Det finnes flere ruter og startpunkter. Turen er anbefalt etter to ulike traseer. Den ene går direkte til toppen fra innkjøringen til boligfeltet på Høgegga langs merket/delvis merket sti. Den andre går via varden ved  Paiskinjärvi, fra det gamle steinbruddet og videre opp til toppen. Parkering ved kryss Lundefjellveien ved Høgegga og Riksvei 865.


== Referanser ==
Bernard Fox

Bernard Lawson (født 11. mai 1927 i Port Talbot i Glamorgan, død 14. desember 2016 i Van Nuys i California), bedre kjent som Bernard Fox, var en walisisk skuespiller. Han har blant annet spilt Dr. Bombay i komedieserien Bewitched (1966–1972), Colonel Crittendon i komedieserien Hogan's Heroes (1965–1970), Malcolm Merriweather i The Andy Griffith Show (1963-1965), Colonel Redford i Barnaby Jones (1975), Max i eventyrfilmen Herbie drar til Monte Carlo (1977), oberst Archibald Gracie IV i James Camerons katastrofefilm Titanic (1997) og kaptein Winston Havlock i eventyrfilmen Mumien (1999).
Fox giftet seg med kona Jacqueline i 1961. De hadde to døtre sammen, Amanda og Valerie. Han døde av hjertesvikt i 2016, 89 år gammel.


== Filmografi (utvalg) ==
1958 – Titanics undergang
1965–1970 – Hogan's Heroes (TV-serie)
1966–1972 – Bewitched (TV-serie)
1966 – The Man from U.N.C.L.E. (TV-serie)
1968 – Star!
1977 – Bernard og Bianca
1977 – Herbie drar til Monte Carlo
1978 – M*A*S*H (TV-serie)
1990 – Bernard og Bianca i Australia
1997 – Titanic
1999 – Mumien


== Referanser ==


== Eksterne lenker ==
(en) Bernard Fox på Internet Movie Database 
(sv) Bernard Fox i Svensk Filmdatabas 
(fr) Bernard Fox på Allociné 
(en) Bernard Fox på AllMovie 
(en) Bernard Fox hos Turner Classic Movies 
(en) Bernard Fox hos The Movie Database 
(en) Bernard Fox hos Internet Broadway Database 
(en) Bernard Fox hos Behind The Voice Actors
Marikkisbekken

Marikkisbekken er ei elv i Sør-Varanger kommune i Finnmark. Den er ei tilløpselv til Markibekken og er 11,8 kilometer lang.
Bekken har utspring på vestsida av fjellet Šilljovárri og renner mot nord til Márkkajávri, vest for Ravnfjellet. Etter utløpet fra Márkkajávri møter den bekken fra Ruovddáš og snur mot nordøst. Bekken renner videre gjennom en skogkledt dal ned til samløpet med Čoavjejohka, rundt seks kilometer sør for bygda Bugøyfjord. På den siste strekningen før samløpet er elva sterkt meanderende.


== Referanser ==
Prologen i Ladies Tour of Norway 2014

Prologen i Ladies Tour of Norway 2014 gikk i Halden den 15. august 2014 og var 2,7 km lang.


== Resultater ==


== Øvrige stillinger etter etappen ==


== Referanser ==


== Eksterne lenker ==
(en) Prologen i Ladies Tour of Norway 2014 - ProCyclingStats
1. etappe av Ladies Tour of Norway 2014

1. etappe av Ladies Tour of Norway 2014 gikk fra Strömstad til Halden den 16. august 2014 og var 103,9 km lang.


== Resultater ==


== Øvrige stillinger etter etappen ==


== Referanser ==


== Eksterne lenker ==
(en) 1. etappe av Ladies Tour of Norway 2014 - ProCyclingStats
Čoavjejohka

Čoavjejohka er ei elv i Sør-Varanger kommune i Finnmark. Den er ei tilløpselv til Markibekken og er 14,5 kilometer lang.
Elva har utspring på nordsida av fjellet Gussagoahtaláš, og renner mot sørøst over et åpent viddelandskap ned til Čoavjejávri. Etter utløpet fra Čoavjejávri fortsetter elva mot øst-nordøst ned til samløpet med Marikkisbekken, som kommer inn fra sør.


== Referanser ==
2. etappe av Ladies Tour of Norway 2014

2. etappe av Ladies Tour of Norway 2014 gikk fra og til Fredriksten festning i Halden den 17. august 2014 og var 105,8 km lang.


== Resultater ==
For øvrige resultater, se rittartikkelen.


== Referanser ==


== Eksterne lenker ==
(en) 2. etappe av Ladies Tour of Norway 2014 - ProCyclingStats
Mohamed Masmoudi

Mohamed Masmoudi (født 29. mai 1925 i Mahdia i Tunisia, død 7. november 2016 samme sted), var en tunisisk politiker.


== Liv og virke ==


=== Bakgrunn ===
Mohamed Masmoudi studerte ved Collège Sadiki i Tunis og fra 1946 filosofi, litteratur og politiske vitenskaper ved Sorbonne i Paris.


=== Politisk engasjement ===
I 1949 ble han ordfører for partiet Neo-Destour i Frankrike. Han ble derfor arrestert for en korter tid av den franske protektoratsmyndighet. I 1953 ble han utvist.
Han ble utnevnt til minister i 1954 i Tahar Ben Ammars regjering, og som sådan forhandlet han om intern autonomi for Tunisia overfor Frankrike. I 1956 ble han  minister for økonomi og medlem i den tunisiske delegasjon som deltok i seremonien som avsluttet det franske protektoratet for Tunisia.
Etter Tunisias selvstendighet tok Masmoudi plass i politbyrået i Neo-Destour og innehadde flere høye verv, som statssekretær for informasjon 1958-1961 og for turisme i 1961. Han måtte senere fratre på grunn av standpunkter som ble ansett avgjørende for rettegangen mot Tahar Ben Ammar og av «personlig innflytelse» fra president Habib Bourguiba.
I 1965 erstattet han Hassen Belkhodja på posten som Tunisians ambassadør i Frankrike. Han holdt denne stillingen frem til 1970, da han ble utnevnt til utenriksminister etter Habib Bourguiba jr., sønn til president Bourguiba, som ble justisminister.
Masmoudi var en av initiativtagerne til det avbrutte prosjektet dor en tunisisk-libyske union i 1974, som gikk ut på å forene de to landene. Med tanke på prosjektets mislykkende ble han samme år erstattet i regjeringen av Habib Chatti. Han ble også samme år ekskludert fra partiet.Masmudi ble beskyldt for å ha mottatt bestikkelser fra Frankrike, og reiste da til Frankrike i eksil. Libya betalte hans utgifter ved det parisiske hotell han bodde i,  og fra Libya støttet han i 1977 den tunisiske fagforeningsbevegelses opposisjon mot Bourgiba. I 1977 publiserte Masmoudi boken Les Arabes dans la tempête i form av et langt åpent brev til Bourguiba. Ved sin retur til Tunisia ble han derfor arrestert, og satt i husarrest til 1980.
Etter at han i 1980 hadde måttet distansere seg offentlig fra Muammar Gaddafi ble han løslatt, og han dro da i eksil til Libya. Gaddafi tilbød ham i 1984 posten som Libyas sendemann til De Forente Nasjoner, men Masmudi ville ikke, fordi han da ville tape sitt tubnisiske statsborgerskap. Etter Bourgibas fall vendte Masmudi i 1987 tilbake til Tunisia. Fra 2010 og noen år fremover bodde Masmoudi i De forente arabiske emirater.


== Litteratur ==
Lothar Rathmann: Geschichte der Araber – Von den Anfängen bis zur Gegenwart, Band 7 (Der Kampf um den Entwicklungsweg in der Arabischen Welt), Seiten 359 und 370. Akademie-Verlag Berlin 1983
Gustav Fochler-Hauke (utg.): Der Fischer Weltalmanach 1971, s 178. Frankfurt am Main 1970
Robin Leonard Bidwell: Dictionary of Arab Modern History, s 268. London/New York 1998
Sabih M. Shukri (utg.): The International Who's Who of the Arab World, Second Edition, s 349. London 1984


== Referanser ==
Ravnfjellet

Ravnfjellet (nordsamisk: Gáranasskáidi) er et fjell i Sør-Varanger kommune i Finnmark. Det ligger vest for Klokkerelvas dalføre, rundt 10 kilometer i luftlinje sør for bygda Bugøyfjord. Fjellet har mange toppunkter, hvorav det høyeste er på 272 meter over havet.


== Referanser ==
Ram Nath Kovind

Ram Nath Kovind (født 1. oktober 1945) er en indisk politiker, som var Indias president fra 25. juli 2017 til 25. juli 2022. Han er tidligere leder av Bharatiya Janata Party og har vært forkjemper for rettigheter for dalitene. Han var guvernør i Bihar fra 2015 til 2017 og var parlamentsmedlem fra 1994 til 2006.


== Referanser ==
Palais des Festivals et des Congrès

Palais des Festivals et des Congrès (norsk: festival- og kongresspalasset) er et konsert- og messesenter i Cannes i Frankrike. Dagens bygning ble åpnet i 1982, men det første festival- og kongresspalasset ble tatt i bruk i 1949. Kongresspalasset er hovedarena for den årlige Filmfestivalen i Cannes og Cannes Lions International Festival of Creativity. Komplekset ligger øverst i Promenade de la Croisette og har et utstillingsareal på 25 000 kvadratmeter og en rekke auditorier og saler. Den største salen har 2300 sitteplasser.


== Bakgrunn ==
Den første Palais des Festivals et des Congrès ble bygget i 1949 for å huse Filmfestivalen i Cannes. Den opprinnelige bygningen lå midt på Promenade de la Croisette, der hotellet JW Marriott holder til i dag. Denne bygningen var også arena for Eurovision Song Contest 1959 og Eurovision Song Contest 1961.
Utover i 1960- og 1970-årene økte filmfestivalens suksess, og Cannes trakk til seg stadig flere, store forretningskonferanser. I 1979 besluttet derfor Cannes by å bygge et nytt messekompleks i nærheten. Den seksetasjes høye modernistiske bygningen ble reist på tomta til det kommunale kasinoet og åpnet i desember 1982. Bygningen er tegnet av arkitektene Sir Hubert Bennett og François Druet. Senteret ble utvidet med 10 000 kvadratmeter i 1999.


== Referanser ==


== Eksterne lenker ==
Offisielt nettsted 
(en) Palais des festivals et des congrès de Cannes – kategori av bilder, video eller lyd på Commons
Liste over kinesiske motortogsett

Liste over kinesiske motortogsett er en liste over alle motortogsett, enten elektriskdrevet eller dieseldrevet, som hadde vært i eller er i tjeneste på jernbanenettverket i folkerepublikken Kina. Listen omfatter også eksportordrer av kinesiskbygde motortogsett til andre land. Elektriske motortogsett etter 2010 med 380 km/t som makshastighet har typebetegnelse «CRH380» uansett tekniske forskjeller og originalitet.


== Elektriske motortogsett før 2005 ==
Forklaringer; DPU står for Distributed Power Unit på engelsk om et motortogsett. Push-pull togsett er lokomotivtrukket togsett i en enhet som X2000 fra Sverige. M i strømfordeling betyr motorvogn, T betyr trailer, passasjervogn.


== Elektriske motortogsett etter 2005 (CRH1) ==


== Elektriske motortogsett etter 2005 (CRH2) ==


== Elektriske motortogsett etter 2005 (CRH3) ==


== Elektriske motortogsett etter 2005 /CRH5) ==


== Elektriske motortogsett etter 2010 (Opptil 250 km/t) ==


== Elektriske motortogsett etter 2010 (CRH380/CRH400) ==


== Dieseldrevet motortogsett ==


== Eksportordrer ==


=== Elektriske motortogsett ===


=== Dieseldrevet motortogsett ===


== Referanser ==


== Eksterne lenker ==
http://blog.sina.com.cn/s/blog_4a9c29440100nb0e.html (kinesisk)
http://zhan.renren.com/dongcheshijie?from=ownerfollowing&checked=true (kinesisk)
Cathrine Filstad

Cathrine Filstad (født 1963) er en norsk professor i ledelse og organisasjonspsykologi. Hun har arbeidet ved institutt for ledelse og organisasjonsadferd ved Handelshøyskolen BI i perioden 1996-2020 utnevnt til professor på Handelshøyskolen BI i 2011. Hun har vært professor II ved Universitetet i Tromsø professor II ved i perioden 2015-2018 og professor II ved Politihøgskolen siden 2016. Oktober 2020 ble hun professor ved Høyskolen Kristiania, Institutt for ledelse og organisasjon. Filstad har doktorgrad i organisasjonslæring og kompetanseledelse ved Handelshøjskolen i Århus, Danmark. 
Hun har skrevet 11 bøker, blant annet politiledelse som praksis (2020), organisasjonslæring: fra kunnskap til kompetanse (2. utg. 2016) og Nyansatte i organisasjoner: læringsstrategier og perspektiver (2017). Hun har en mastergrad i organisasjonspsykologi fra BI og en cand.mag-grad i sosiologi fra Universitetet i Oslo. 


== Eksterne lenker ==
«Faculty Profile - Cathrine Filstad». Høyskolen Kristiania. Besøkt 22. oktober 2020. 
Offisiell blogg
Sjakklubben Stjernen

Sjakklubben Stjernen er en av Norges største sjakklubber, og en av få klubber i Norge som eier eget spillelokale. Klubben ble stiftet 5. september 1923, etter et forberedende møte på Grünerløkka 16. august. Thorvild Berntsen, Ingvald Dahl, Birger Fjærgård, Birger Jensen, Eivind Juul, Gunnar Juul, Konrad Thuve og Walther Thuve var stifterne.Klubben disponerer egne lokaler i Seilduksgata 11, i første etasje på Grünerløkka.
Klubbens aktivitet har variert, og selv om Stjernen enkelte tider har hevdet seg i norgeseliten, har klubben i dag et tydelig inkluderende og breddeperspektiv. Klubben har åpent tre dager i uka, tirsdag for langsjakk, torsdag for hurtigsjakk, og lørdag for lynsjakk.
Klubben hadde pr. mars 2022 133 medlemmer.


== Milepæler i klubbens historie ==
1923 ble klubben stiftet 5. september på Grünerløkka av 8 sjakkspillere
1940 Vant NM for klubblag over Fredriksstad SS med Gustav Marthinsen, Einar Jansen, Erik Heibo, Thormod Østeraas, Thorolf Johansen og Erik Hansen på laget.
1968 utkom boken Spillet i mitt liv av André Bjerke som blant annet handlet mye om Sjakklubben Stjernen
1969 kjøpte klubben eget lokale i Seilduksgata 11.
1978 utvidet klubben lokalene i bakgården og doblet størrelsen på lokalet.
1978 fikk klubben sin første IM da Knut Jøran Helmers klarte kravene for IM-tittelen
1983 ble medlemsrekorden satt med 170 medlemmer
1993 arrangerte Landsturneringen i sjakk / NM i sjakk
2017 stiftet barnesjakklubb 23. mai
2019 ble tidligere medlemsrekord slått, da hadde klubben 203 medlemmer
2023 skal klubben arrangere Landsturneringen i sjakk / NM i sjakk


== Kjente nåværende og tidligere medlemmer ==
IM Knut Jøran Helmers
André Bjerke
Heidi Røneid
Mary Klingen
Trygve Waage
GM Torbjørn Ringdal Hansen
WIM Sheila Barth Stanford


== Referanser ==


== Eksterne lenker ==
Sjakklubben Stjernen
Bjørkedal (Telemark)

Bjørkedalen er en bygd i Porsgrunn i Telemark.
I Bjørkedalen finner man Fjerdingen, det høyeste punktet i Porsgrunn.


== Forhistorie ==
Det er ingen oldtidsfunn fra Bjørkedalen, heller ingen funn fra bronsealder eller yngre og eldre jernalder. Derimot i Vikingtiden skjer det noe spesielt. Fra denne tiden er det svært mange gravfunn og gravhauger. Det er derfor tenkelig at det er i denne tiden bygda fikk fast busetting.


== Skogbruk (ca. 1850–1880) ==
Eidanger lå heldig til for leveranse av trekull på grunn av de mange fjordene og strandtomtene. Så å si alle skogeiere i Bjørkedalen av herredet drev derfor med trekullbrenning. Fra Bjørkedalen ble det stundom levert trekull ved Døvik eller Hasler.


== Referanser ==
Michael Ensign

Michael Ensign (født 13. februar 1944 i Safford i Arizona) er en amerikansk karakterskuespiller som har vokst opp i USA og Storbritannia. Han har studert ved London Academy of Music and Dramatic Art og er medlem av Royal Shakespeare Company og Academy of Motion Picture Arts and Sciences.
Ensign har blant annet spilt i filmene Superman (1978), Pink Floyd: The Wall (1982), Ghostbusters – Spøkelsesligaen (1984) og Titanic (1997).


== Filmografi (utvalg) ==
1978 – Superman
1978 – Midnight Express
1980 – Hev "Titanic"!
1982 – Pink Floyd: The Wall
1983 – WarGames
1984 – Ghostbusters – Spøkelsesligaen
1997 – Titanic
2001 – Not Another Teen Movie
2002 – Solaris
2003 – Seabiscuit


== Referanser ==


== Eksterne lenker ==
(en) Michael Ensign på Internet Movie Database 
(sv) Michael Ensign i Svensk Filmdatabas 
(en) Michael Ensign hos The Movie Database 
(en) Michael Ensign hos Behind The Voice Actors
Russland under VM i svømmesport 2017

Russland deltok under VM i svømmesport 2017 i Budapest i Ungarn fra 14. - 30. juli 2017.


== Medaljevinnere ==


== Referanser ==


== Eksterne lenker ==
http://www.russwimming.ru/
Titan Airways

Titan Airways er et charterflyselskap  fra Storbritannia. Hovedbasen er London Stansted Airport der hovedkontoret også ligger. Selskapet blei grunnlagt i 1998. Det har drevet med flyfrakt og charterflyginger og var tidlig ute med å tilby utleie av fly til andre flyselskap.


== Historie ==
Selskapet blei oppretta i 1988. Navnet Titan Airways tok det fra det første britiskregistrerte flyet selskapet dreiv, en Cessna 404 Titan. Titan Airways dreiv først med frakt av bildeler til bilindustrien. Det skaffa seg etter hvert Embraer EMB-110 Bandeirante og tidlig i 1990-åra kom Short 330 og Short 360 inn i flyflåten. Selskapet begynte da å fly for Royal Mail. Titan Airways skaffe seg også ATR 42 som raskt kunne endres mellom passasjer- og fraktflyginger. Tidlig i 2000-åra begynte Titan Airways å tilby fly til andre flyselskap som trengte maskiner for å holde sine ruter i gang. Det skaffa seg Boeing 757 i 2003 og Boeing 767 i 2008 samtidig som selskapet sikra seg tillatelser til å fly på lengre strekninger og interkontinentalt.


== Virksomhet ==
Titan Airways har drevet med charterflyging av gods og passasjerer. Det tilbyr fortsatt charterflyginger for forretningskunder og retter seg inn mot oppdrag i forbindelse med sportsarrangementer, flyoppdrag for film- og musikkbransjen, militære spesialoppdrag og andre slags flyginger. Titan Airways spesialiserer seg på utleie av fly med mannskap på kort varsel til andre flyselskap.Det har leid ut fly til blant anna British Airways, Aer Lingus, Air Berlin, Vueling, Germanwings, SAS, EasyJet, Thomas Cook Airlines, Monarch Airlines, Thomson Airways, Arkefly, Condor, Transavia, Jet2.com  og Primera Air. Det har også flydd for Norwegian. Titan Airways har minst to fly i beredskap på London Stansted Airport som kan ta av på 60 minutters varsel for kunder med akutte behov.


== Flyflåte ==
Flyflåten består av Airbus A318-100, Airbus A320-233, Airbus A321-200, Boeing 737-300 i passasjer- og fraktversjon, Boeing 757 og Boeing 767-300ER. I juli 2017 besto flåten til Titan Aiways av 11 fly.

		
		
		
		
		


== Referanser ==


== Eksterne lenker ==
(en) Titan Airways – kategori av bilder, video eller lyd på Commons
Titan Airways, offisielt nettsted Arkivert 16. juli 2017 hos Wayback Machine.
Wamos Air

Wamos Air er et flyselskap fra Spania. Hovedkontoret ligger i Madrid og hovedbasen er Adolfo Suárez Madrid-Barajas lufthavn. Wamos Air er et søsterselskap av Pullmantur Cruises og mange av flygingene går med cruisepassasjerer. Selskapet driver charterflyging, men har også enkelte ruteflyginger.  Wamos Air driver også med utleie av fly med mannskap til andre flyselskap.


== Historie ==
Selskapet blei oppretta i 2003 som Pullmantur Air. Formålet var å betjene cruisepassasjerer som reiser med Pullmantur Cruises. I 2014 endra Pullmantur Air merkenavn til Wamos Air. Dette skjedde etter at Royal Caribbean Cruises solgte seg ned i selskapet og Springwater Capital blei majoritetseier med 81 % av aksjene. Royal Caribbean Cruises beholdt en eierdel på 19 %.
Wamos Air begynte med transkontinental ruteflyging mellom Spania og reisemål i Mellom-Amerika og Karibia i 2011.

		


== Virksomhet ==
Selskapet flyr passasjerer til cruisebåter for Wamos Group, med flyginger til reisemål ved Middelhavet, i Det karibiske hav og rundt Østersjøen. Wamos Air flyr også ordinære charterturer til turistdestinasjoner som Thailand, USA, Den dominikanske republikk og Mexico. sommersesongen 2017 tilbydde selskapet ruter til Cancún i Mexico, Guatemala, Varadero på Cuba og Punta Cana i Den dominikanske republikk.  Det tar også enkeltoppdrag, tilbyr vedlikehold og opplæring.
Wamos Air driver i tillegg med utleie av fly med mannskap til andre flyselskap. Det har leid ut fly til blant anna Norwegian.


== Flyflåte ==
Flyflåten til Wamos Air består av Airbus A330 og Boeing 747-400 jumbojet.

		
		
		
		


== Referanser ==


== Eksterne lenker ==
(en) Wamos Air – kategori av bilder, video eller lyd på Commons
Wamos Airs offisielle nettsted
EuroAtlantic Airways

EuroAtlantic Airways er et charterflyselskap fra Portugal. Hovedkontoret ligger i Sintra og hovedbasen er Humberto Delgado lufthavn utafor Lisboa. EuroAtlantic Airways driver charterflyginger og utleie av fly med og uten mannskap til andre flyselskap.


== Historie ==
Selskapet blei oppretta i 1993 som Air Zarco. Det opererte med navnet Air Madeira  til 2000, da det tok navnet EuroAtlantic Airways.


== Virksomhet ==
EuroAtlantic Airways driver charterflyginger. Selskapet flyr passasjerer og tidligere også gods. Det tilbyr utleie av fly med mannskap (wet lease) og uten mannskap  (dry lease) til andre flyselskap. Selskapet tilbyr også charterflyginger for forretningsmarkedet. EuroAtlantic Airways har tillatelse til å fly til USA og Canada, Mellom-Amerika og Karibia, Sør-Amerika, Afrika, Midtøsten, Australia og Oseania.


== Flyflåte ==
Flyflåten til EuroAtlantic Airways består av Boeing 737, Boeing 767, Boeing 777 og Cessna CitationJet CJ3 (juli 2017). Selskapet har tidligere operert andre typer fly. Det var det siste selskapet i Europa som fløy passasjerer med Lockheed L-1011 TriStar.

		
		
		


== Referanser ==


== Eksterne lenker ==
(en) Euro Atlantic Airways – kategori av bilder, video eller lyd på Commons
EuroAtlantic Airways, offisielt nettsted